Katharine Hepburn

Actores ffilm a llwyfan enwog oedd Katharine Houghton Hepburn (12 Mai 1907 – 29 Mehefin 2003).

Enillodd Hepburn y nifer fwyaf o Oscars am yr Actores Orau, pedwar i gyd, ond cafodd ei henwebu ar ddeuddeg achlysur gwahanol. Enillodd Wobr Emmy ym 1976 am ei rôl yn Love Among the Ruins, a chafodd ei henwebu am bedwar Emmy arall, dwy Wobr Tony ac wyth Golden Globes. Ym 1999, rhoddodd y Gymdeithas Ffilm Americanaidd Hepburn ar frig y siart o'r ser benywaidd mwyaf yn hanes sinema yn yr Unol Daleithiau.

Credir ei bod yn gyngariad i'r biliwnydd Howard Hughes.

 Gweithio yng Nghymru 
Ar ddiwedd y 1970au daeth Hepburn i Gymru er mwyn ffilmio addasiad teledu o The Corn is Green, gan chwarae rhan yr athrawes Lilly Moffat. Defnyddiwyd tŷ fferm Hafod Ifan, Ysbyty Ifan fel cartref yr athrawes yn y ffilm. Tra'n ffilmio ei golygfeydd yma, gofynnodd Hepburn i Mari Hughes, gwraig y fferm, i ddefnyddio stafell sbar yn y tŷ fel lle newid ac i orffwys. Cadwodd Hepburn mewn cysylltiad gyda theulu y Hughesiaid am weddill ei hoes.

Wedi'r profiad o ffilmio, dywedodd mewn cyfweliad gyda'r wasg "God first made England, Ireland and Scotland. Then, when he corrected his mistakes, he made Wales."

Ffilmiau enwog
 Stage Door (1937)
 Bringing Up Baby (1938)
 The Philadelphia Story (1940)
 Woman of the Year (1942)
 Stage Door Canteen (1943)
 Adam's Rib (1949)
 The African Queen (1951)
 Pat and Mike (1952)
 Suddenly, Last Summer (1959)
 Guess Who's Coming to Dinner (1967)
 Rooster Cogburn (1975)
 On Golden Pond (1981)
 Katharine Hepburn: All About Me (1993)

Categori:Actorion benywaidd o'r Unol Daleithiau
Categori:Enillwyr Gwobr yr Academi
Categori:Genedigaethau 1907
Categori:Marwolaethau 2003
Categori:Merched yr 20fed ganrif
Categori:Merched yr 21ain ganrif